Matti Saanio (vas.) ja norjalaisvalokuvaaja Kåre Kivijärvi yhteisnäyttelyssään Photokina-messuilla 1960.
**Matti Saanio** (17. maaliskuuta 1925 Turku – 17. huhtikuuta 2006 Ivalo) oli suomalainen valokuvaaja joka tuli tunnetuksi 1950-luvulta alkaen Lapin ihmisten ja luonnon kuvaajana. Hän tallensi yhteiskunnallista murrosta ja maaseudun muuttumista. Usein Saanio esitteli erilaisia pohjoisia yhteisöjä.
Matti Saanio on yksi niistä kuvaajista, joiden ansiosta valokuvaus hyväksyttiin Suomessa taiteeksi.

Saanio opiskeli taidemaalariksi Ateneumissa ja erikoistui Oslon taideakatemiassa muraalimaalaukseen. Hän työskenteli aluksi lavastajana ja freskomaalarina mutta hän aloitti valokuvaamisen muutettuaan Rovaniemelle. Valokuvausta ei Saanion nuoruudessa ollut mahdollista opiskella, mutta hänen kouluttaessaan itseään alalle hänen tukijoinaan olivat monet hänen taiteilijaystävänsä, muiden muassa arkkitehdit Aarno Ruusuvuori, Jaakko Laapotti ja Erik Kråkström sekä kirjailijat Paavo Rintala, Jarno Pennanen, Jorma Etto, Brita Polttila ja Arvo Turtiainen.

Saanio toimi vuosina 1972–1978 valokuvataiteen taiteilijaprofessorina. Hän hoiti valokuvauksen apulaisprofessuuria 1986–1989 Taideteollisessa korkeakoulussa, jossa oli opettanut vuodesta 1968. Matti Saanio oli Valokuva-lehden päätoimittajana 1975–1984.

Hän sai kolme valokuvataiteen valtionpalkintoa sekä Pro Finlandia -mitalin. 2004 Saanio kutsuttiin Lapin yliopiston kunniatohtoriksi ja valittiin Taideteollisen korkeakoulun kunniajäseneksi.

Saanion ensimmäinen puoliso oli tekstiilitaiteilija Elsa Montell ja toinen sairaanhoidon opettaja Maria Colliander. Ensimmäisestä avioliitosta hänellä oli neljä lasta, joista yksi on tekstiilitaiteilija Kristiina Wiherheimo.*lähde?*

Teoksia
-------

* Taimi ja Jouni, Inari, Suomi 1961

### Valokuvakirjoja

* *Musta talvi, valkea kesä*. 1966
* *Pohjoinen kaupunki elää*. 1968
* *Missä Golf-virta jäätyy*. 1972
* *Lähdön jäljet*. 1980

Palkintoja
----------

* Valokuvataiteen valtionpalkinto 1986

Lähteet
-------

* Peter Forsgård - valokuvausblogi
* Kööpenhaminan Suomi-instituutti: Matti Saanio: Nordisk Triangel

### Viitteet

1. 1 2 3 4  KL: Pohjoisen elämää ja ihmisiä.  *Kas Taidetta*, 2008, nro 1, s. 4.
2. ↑  Timo Huusko: *Matti Saanio: Taimi ja Jouni, Inari, Suomi.* Teoksessa Ateneum-opas. Toim. Timo Huusko, 2007, s.121.
3. 1 2 3  Päivi Alasuutari: *Menneen maaseudun kuvaaja*. Kotiliesi 7/4. huhtikuuta 1997, s. 102–105. Helsinki: Yhtyneet Kuvalehdet.
4. ↑  Tunnustukset, palkitut / Kunniajäsenet Taideteollinen korkeakoulu. Viitattu 25.10.2010.
5. ↑  Nimetön: Rakennussuunnittelua ja valokuvausta palkittiin *Helsingin Sanomat*.  14.6.1986. Viitattu 18.8.2022.

Aiheesta muualla
----------------

* Matti Saanion muistokirjoitus Helsingin Sanomissa
* Yhteinen elämä – Matti Saanion varhaiset valokuvat Ateneumissa 11.4.–3.8.2008
* Matti Saanio Suomen valokuvataiteen museon Kuka kuvasi -valokuvaajatietokannassa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)
* Yhdysvallat
* Alankomaat
* Puola

 |
|  |
| Henkilöt | 
* Kansallisbiografia
* Uppslagsverket Finland
* Biografiasampo

 |

 |